《送吴东原还苏门》
明代·卢楠

少年负意气，客游长千里。八月秋风高，扬帆下江水。

江水复悠悠，送君临清州。临清花月好，锦障带珠楼。

谁家妖冶女，弹筝日歌舞。忘却湖南商，无复相思苦。

相思能几时，还家定有期。庭前芳桂树，攀取最长枝。

邻儿问野叟，椎牛劝美酒。夜深起相视，君须近长否。

辗转东原游，思君不可求。魂梦一见之，多在石湖头。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。